ΟΔΗΓΙΑ ΤΟΥ ΣΥΜΒΟΥΛΙΟΥ της 12ης Μαΐου 1981 περί καθορισμού ορισμένων αναγκαίων μέτρων για την εφαρμογή της οδηγίας 77/489/ΕΟΚ "περί προστασίας των ζώων κατά τις διεθνείς μεταφορές"

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,

την οδηγία 77/489/ΕΟΚ του Συμβουλίου της 18ης Ιουλίου 1977 περί προστασίας των ζώων κατά τις διεθνείς μεταφορές (1), και ιδίως το άρθρο 7,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι το άρθρο 7 της οδηγίας 77/489/ΕΟΚ προβλέπει τη θέσπιση από το Συμβούλιο των αναγκαίων διατάξεων για την εφαρμογή της εν λόγω οδηγίας-

ότι ο καλύτερος τρόπος, για να εξασφαλισθεί η τήρηση των απαιτήσεων της εν λόγω οδηγίας, είναι η έκδοση πιστοποιητικού διεθνούς μεταφοράς κατοικίδιων ζώων του βοείου, προβείου, αιγείου και χοιρείου είδους, καθώς και των κατοικίδιων μονόπλων, κατά το άρθρο 3 παράγραφος 2 της οδηγίας 77/489/ΕΟΚ- ότι, για το σκοπό αυτό, το πιστοποιητικό πρέπει, ιδίως, να συνοδεύει τα ζώα μέχρι τον τελικό τους προορισμό και να περιέχει λεπτοστοιχεία σχετικά με τις συνθήκες σε όλα τα στάδια της μεταφοράς-

ότι, όσο θα εξακολουθήσουν να υπάρχουν διαφορές μεταξύ των Κρατών μελών στην εφαρμογή ορισμένων διατάξεων σχετικά με την προστασία των ζώων κατά τις διεθνείς μεταφορές, η εφαρμογή της οδηγίας 77/489/ΕΟΚ δεν θα έχει όλα τα επιθυμητά αποτελέσματα- ότι, επομένως, είναι απαραίτητο να θεσπισθούν κοινοτικές διατάξεις στον τομέα αυτό-

ότι είναι αναγκαίο να προβλεφθεί η προσφυγή στη διαδικασία που προβλέπεται στο άρθρο 7 της οδηγίας 77/489/ΕΟΚ ώστε να επιτραπεί, σε ορισμένα Κράτη μέλη, ύστερα από αίτησή τους, να μην εφαρμόζουν το κεφάλαιο I σημείο 1 του παραρτήματος της εν λόγω οδηγίας και ότι αυτή η εξαίρεση πρέπει, ωστόσο, να συνεχίσει να εξαρτάται από την παροχή εγγυήσεων για τη μεταφορά, με την απαίτηση, αν είναι αναγκαίο, ενός ειδικού πιστοποιητικού- ότι η σκοπιμότης αυτής της εξαιρέσεως και οι όροι, υπό τους οποίους θα παρέχεται, πρέπει να διευκρινισθούν σύμφωνα με μια κοινοτική διαδικασία,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Τα Κράτη μέλη επιτρέπουν τη διεθνή χερσαία, θαλάσσια και εναέρια μεταφορά των ζώων, που αναφέρονται στο κεφάλαιο I του παραρτήματος της οδηγίας 77/489/ΕΟΚ, μόνο εφ'όσον τα ζώα αυτά συνοδεύονται, καθ'όλη τη διάρκεια της διαδρομής, από πιστοποιητικό σύμφωνο με το υπόδειγμα του παραρτήματος της παρούσας οδηγίας.

Εν τούτοις, όταν πρόκειται για ζώα, των οποίων οι υγειονομικές προϋποθέσεις συναλλαγών διέπονται από κοινοτικές οδηγίες, το Κράτος μέλος αποστολής δύναται να ορίσει ότι, αντί του εν λόγω πιστοποιητικού, οι ενδεδειγμένες ενδείξεις που περιλαμβάνονται στην παρούσα οδηγία, εφ'όσον δεν αναφέρονται σ'ένα από τα υγειονομικά πιστοποιητικά που προβλέπονται στο παράρτημα της οδηγίας 64/432/ΕΟΚ και στο άρθρο 11 παράγραφος 2 της οδηγίας 72/462/ΕΟΚ, αναγράφονται και συμπληρώνονται σ'ένα από τα εν λόγω πιστοποιητικά.

2. Τα Κράτη μέλη μεριμνούν ώστε:

α) το πιστοποιητικό, που είναι σύμφωνο με το υπόδειγμα του παραρτήματος, καθώς και οι ενδείξεις να συντάσσονται στην επίσημη γλώσσα ή σε μία τουλάχιστον από τις επίσημες γλώσσες της χώρας αποστολής, προορισμού και, ενδεχομένως, διαμετακομίσεως-

β) το πιστοποιητικό να αποτελείται από ένα μόνο φύλλο.

3. Όταν, λόγω καθυστερήσεως, τα στοιχεία που περιλαμβάνονται στο υγειονομικό πιστοποιητικό δεν ισχύουν πλέον, και πρέπει κατά συνέπεια να θεωρηθούν εκ νέου προ της αναχωρήσεως, το υγειονομικό πιστοποιητικό πρέπει να συνοδεύεται από πιστοποιητικό καταλλήλως συμπληρωμένο, σύμφωνο με το υπόδειγμα του παραρτήματος.

Άρθρο 2

1. Τα Κράτη μέλη διαμετακομίσεως και προορισμού φροντίζουν ώστε, κατά την εισαγωγή των ζώων στο έδαφός τους:

- οι υπάλληλοι της αρμόδιας αρχής να βεβαιώνονται ότι τα ζώα συνοδεύονται από ένα από τα πιστοποιητικά που αναφέρονται στο άρθρο 1 και ότι πληρούνται πράγματι οι προϋποθέσεις που ορίζονται από την οδηγία 77/489/ΕΟΚ,

- οι υπάλληλοι της αρμόδιας αρχής να σημειώνουν ενδεχομένως στο πιστοποιητικό ότι, κατά τη γνώμη τους, τα ζώα δεν μεταφέρονται σύμφωνα με την οδηγία 77/489/ΕΟΚ.

2. Εάν, σύμφωνα με την παράγραφο 1 δεύτερη περίπτωση, έχουν σημειωθεί παρατηρήσεις στο πιστοποιητικό, η αρμόδια αρχή του Κράτους μέλους, όπου τελειώνει η μεταφορά, το διαβιβάζει στην αρμόδια αρχή της χώρας αποστολής.

Άρθρο 3

1. Όταν ένα Κράτος μέλος διαπιστώνει στις συνθήκες μεταφοράς μία ή περισσότερες παραβάσεις που έχουν ως αποτέλεσμα την ταλαιπωρία των ζώων, η αρμόδια αρχή του Κράτους αυτού διατάσσει την άμεση λήψη μέτρων που επιβάλλονται για την αντιμετώπιση της καταστάσεως. Αν ο υπεύθυνος για τη μεταφορά δεν συμμορφούται προς τις εντολές της αρμόδιας αρχής, η τελευταία εκτελεί αμέσως τα ληφθέντα μέτρα και φροντίζει για την ανάκτηση, σύμφωνα με την κατάλληλη διαδικασία, των δαπανών που θα προκύψουν από την εκτέλεση αυτών των μέτρων.

2. Σε περίπτωση επανειλημμένων παραβάσεων κατά την εφαρμογή της οδηγίας 77/489/ΕΟΚ, δύνανται να ληφθούν τα κατάλληλα μέτρα σύμφωνα με τη διαδικασία του άρθρου 7 της παρούσας οδηγίας.

Άρθρο 4

Κατά παρέκκλιση των άρθρων 1 και 2 είναι δυνατόν να επιτραπεί στα Κράτη μέλη, σύμφωνα με τη διαδικασία που προβλέπεται στο άρθρο 7, να μην εφαρμόζουν το κεφάλαιο I σημείο 1 περιπτώσεις α, β και γ του παραρτήματος της οδηγίας 77/489/ΕΟΚ για ορισμένες κατηγορίες ζώων, αν αποδεικνύεται ότι δεν είναι αναγκαία η τήρηση του εν λόγω σημείου 1 περιπτώσεις α, β και γ.

Άρθρο 5

Κατά τη διαδικασία του άρθρου 7 δύναται να αποφασίζεται υπό ποίους όρους τα ζώα πρέπει να συνοδεύονται κατά τη μεταφορά, αντί του πιστοποιητικού του παραρτήματος, από ένα έντυπο το οποίο:

- επιτρέπει τη σαφή αναγνώριση των ζώων,

- είναι συνταγμένο στην επίσημη γλώσσα, ή σε μία τουλάχιστον από τις επίσημες γλώσσες της χώρας αποστολής, προορισμού και, ενδεχομένως, διαμετακομίσεως,

- αποτελείται μόνο από ένα φύλλο,

- ισχύει μέχρι το πέρας της διεθνούς μεταφοράς,

- αναφέρει συγκεκριμένα τους λόγους που δικαιολογούν την εξαίρεση.

Άρθρο 6

Για να καταστεί δυνατή ομοιόμορφη η εφαρμογή της οδηγίας 77/489/ΕΟΚ, μπορούν να ληφθούν συμπληρωματικά μέτρα, σύμφωνα με τη διαδικασία του άρθρου 7 της παρούσας οδηγίας.

Για το σκοπό αυτό θα πρέπει να ληφθούν, ιδίως, υπόψη:

- οι βιολογικές, φυσιολογικές και εθολογικές ανάγκες των ζώων πριν, κατά και μετά τη μεταφορά τους,

- η φύση των μέσων μεταφοράς και των μέσων φορτώσεως και εκφορτώσεως,

- οι φροντίδες που παρέχονται στα ζώα.

Άρθρο 7

1. Στην περίπτωση που γίνεται αναφορά στην διαδικασία που ορίζεται στο παρόν άρθρο, η Μόνιμη Κτηνιατρική Επιτροπή, η οποία συνεστήθη με την απόφαση 68/361/ΕΟΚ (5), αποκαλουμένη στο εξής "επιτροπή", συγκαλείται από τον πρόεδρό της, είτε με δική του πρωτοβουλία, είτε μετά από αίτηση Κράτους μέλους.

2. Στην επιτροπή οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.

3. Ο εκπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της σχετικά με τα μέτρα αυτά, εντός προθεσμίας που ορίζει ο πρόεδρος ανάλογα με τον επείγοντα χαρακτήρα των προς εξέταση θεμάτων. Η επιτροπή αποφαίνεται με πλειοψηφία 45 ψήφων.

4. Η Επιτροπή θεσπίζει τα μέτρα και τα θέτει σε άμεση εφαρμογή, εφ'όσον είναι σύμφωνα με τη γνώμη της επιτροπής. Εάν δεν είναι σύμφωνα με τη γνώμη της επιτροπής ή εάν η τελευταία δεν έχει διατυπώσει γνώμη, η Επιτροπή υποβάλλει αμέσως στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.

Εάν το Συμβούλιο δεν θεσπίσει μέτρα εντός προθεσμίας τριών μηνών από της συγκλήσεώς του, η Επιτροπή θεσπίζει τα προταθέντα μέτρα και τα θέτει αμέσως σε εφαρμογή, εκτός εάν το Συμβούλιο αποφανθεί κατά των μέτρων αυτών με απλή πλειοψηφία.

Άρθρο 8

Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο δεκαπέντε μήνες μετά την κοινοποίησή της και αμέσως πληροφορούν σχετικά την Επιτροπή.

Άρθρο 9

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 12 Μαΐου 1981.

Για το Συμβούλιο

Ο Πρόεδρος

G. BRAKS

(1) ΕΕ αριθ. L 200 της 8. 8. 1977, σ. 10.

(2) ΕΕ αριθ. C 41 της 14. 2. 1979, σ. 4.

(3) ΕΕ αριθ. C 140 της 5. 6. 1979, σ. 131.

(4) ΕΕ αριθ. C 171 της 9. 7. 1979, σ. 20.

(5) ΕΕ αριθ.I. 255 της 18. 10. 1968, σ.23.

ΠΑΡΑΡΤΗΜΑ

Αριθ. πιστοποιητικού....

ΠΙΣΤΟΠΟΙΗΤΙΚΟ ΔΙΕΘΝΟΥΣ ΜΕΤΑΦΟΡΑΣ ΖΩΩΝ (1).

Αρμόδια αρχή: (με τυπογραφικά στοιχεία)

Μεταφορά ζώων που αναφέρονται στο κεφάλαιο I του παραρτήματος της οδηγίας 77/489/ΕΟΚ

Α. ΠΙΣΤΟΠΟΙΗΤΙΚΟ ΙΚΑΝΟΤΗΤΟΣ ΓΙΑ ΔΙΕΘΝΗ ΜΕΤΑΦΟΡΑ

Χώρα αποστολής... (2).

Όνομα και διεύθυνση του αποστολέ....(2)

Χώρα προορισμού.... (2)

I. Αριθμός ζώων.... (2)

II. Περιγραφή των ζώων....

.... (2)

III. Τόπος τελικού προορισμού των ζώων και όνομα και διεύθυνση του παραλήπτη.. ....(2)

IV. Ο υπογράφων πιστοποιώ ότι εξέτασα τα παραπάνω ζώα και δηλώνω ότι είναι ικανά για τη σχεδιαζόμενη διεθνή μεταφορά

Σφραγίδα Ημερομηνία.... Τοπική ώρα....

....

Υπογραφή (Επίσημος κτηνίατρος)

Το παρόν πιστοποιητικό παύει να ισχύει σε περίπτωση που τα ζώα δεν φορτωθούν για αναχώρηση το αργότερο 24 ώρες μετά την υπογραφή.

Β. ΒΕΒΑΙΩΣΗ ΦΟΡΤΩΣΕΩΣ

Ο υπογράφων πιστοποιώ ότι τα παραπάνω ζώα φορτώθηκαν σε (3)....

....

με συνθήκες που εγκρίθηκαν από τον επίσημο κτηνίατρο στ....

....(τόπος φορτώσεως)

Στις (ημερομηνία).... στις.... (τοπική ώρα) (4)Σφραγίδα

....

Υπογραφή (Επίσημος κτηνίατρος ή εκπρόσωπος της αρμοδίας αρχής) (5)Γ. ΠΑΡΑΤΗΡΗΣΕΙΣ (6)Ι. Τα παραπάνω ζώα δεν μεταφέρονται σύμφωνα με.... (7)και ελήφθησαν τα ακόλουθα μέτρα:....

....

....

Υπογραφή (Υπάλληλος της αρμοδίας αρχής) (6)

ΙΙ. Ο υπογράφων δηλώνω ότι τα ανωτέρω ζώα έλαβαν τροφή και ποτίσθηκαν στ....

....και εγκατέλειψαν την εγκατάσταση στ....

....(ημερομηνία) στ......(τοπική ώρα).

....

Υπογραφή (Υπεύθυνος της εγκαταστάσεως) (8)Μετά τη μεταφορά και εφ' όσον έχουν σημειωθεί παρατηρήσεις στο τμήμα Γ Ι, ο ιδιοκτήτης ή άλλο εξουσιοδοτημένο πρόσωπο στον τόπο προορισμού οφείλει να υποβάλει στην αρμόδια αρχή το πιστοποιητικό αυτό δεόντως συμπληρωμένο, εντός προθεσμίας τριών ημερών.

Σημειώσεις

(1) Πρέπει να εκδίδεται πιστοποιητικό για κάθε παρτίδα ζώων, που μεταφέρονται στο ίδιο βαγόνι, το ίδιο φορτηγό αυτοκίνητο, το ίδιο εμπορευματοκιβώτιο, το ίδιο αεροπλάνο ή το ίδιο πλοίο από την ίδια εκμετάλλευση μέχρι τον ίδιο παραλήπτη. Σε περίπτωση χωρισμού της παρτίδας, κάθε ομάδα ζώων θα πρεπει να συνοδεύεται από αντίγραφο του πιστοποιητικού το οποίο ενδεχομένως συμπληρώνεται την ημέρα του χωρισμού της παρτίδας, και το οποίο θα τη συνοδεύει μέχρι τον τελικό προορισμό των ζώων, συμπληρούμενο όποτε παρίσταται ανάγκη

(2) Τα στοιχεία αυτά παρέχονται μόνο στην περίπτωση που τα ζώα δεν μεταφέρονται με την κάλυψη ενός υγιειονομικού πιστοποιητικού ΕΟΚ. Η περιγραφή πρέπει οπωσδήποτε να περιέχει τη φυλή και το φύλο των ζώων (π.χ. προβατίνα, κριάρι, αρνί) ή να περιέχει μια αντίστοιχη ένδειξη του είδους

(3) Να σημειωθεί το μεταφορικό μέσο, ο αριθμός πτήσεως του αεροπλάνου, το όνομα του πλοίου και ο αριθμός κυκλοφορίας του βαγονιού ή του οχήματος. Για τα ρυμουλκούμενα που μπορούν να αποσπασθούν από το ρυμουλκό όχημα, να σημειωθεί ο αριθμός του εμπορευματοκιβωτίου.

(4) Να αναφερθεί η ώρα που φορτώθηκε το πρώτο ζώο.

(5) Εάν προβλέπεται η επίβλεψη της φορτώσεως από επίσημο κτηνίατρο, αυτός θα πρέπει να συμπληρώσει το τμήμα Β. Αν αυτά τα καθήκοντα εκτελούνται από υπάλληλο της αρμόδιας αρχής, που δεν είναι μεν ο επίσημος κτηνίατρος, αλλά που ευρίσκεται κάτω από τον έλεγχο του, αυτός ο υπάλληλος θα πρέπει να βεβαιώσει τα ανωτέρω στοιχεία.

(6) Το τμήμα Γ Ι του πιστοποιητικού συμπληρώνεται μόνο εάν ένας υπεύθυνος του σταθμού ελέγχου διορισμένος από τις αρχές της χώρας διαμετακομίσεως ή προορισμού ή - όταν ο έλεγχος γίνεται εκεί - του σφαγείου όπου κατευθύνονται τα ζώα, κρίνει ότι τα ζώα δεν μεταφέρθηκαν σύμφωνα με τις προϋποθέσεις που προβλέπονται στα σημεία 4 - 35 του παραρτήματος της οδηγίας 77/489/ΕΟΚ.

(7) Ο υπάλληλος οφείλει να αναφέρει ποιες συγκεκριμένες προϋποθέσεις πιστεύει ότι δεν ετηρήθησαν.

(8) Εάν έχουν ληφθεί μέτρα, καθώς και εάν τα ζώα έχουν λάβει τροφή και ποτισθεί, ο υπεύθυνος της εγκαταστάσεως όπου έγινε αυτό οφείλει να συμπληρώσει το μέρος ΙΙ του τμήματος Γ.